Rikunarita-ORG/Wikinium huggingface dataset:
# مولات ربعة

|  |
| --- |
| مولات ربعة
 |
|  |
| **معلومات عامة** |
| سمية لعيلمية | Tetrapoda (أوتو جيكل، 1909) |
| لخاصية د ترتاب | كلاص فوقانية |
| تابع ل | مسقوفات الرأس |
| **لعيشة** |
| عايش فلفترة | 367,500,000 عام قبل لميلاد |
| أقدم تاريخ | 390 مليون عام قبل لميلاد |

**مولات ربعة د لأطراف** ؤلا **رباعيات لأطراف** ؤلا **طيتراپوضات** (ب نّݣليزية: tetrapod، السمية لعلمية: *Tetrapoda*) كلاص فوقانية ديال لحيوانات لي كاتشمل كائنات منقارضة و كاينة دابا، منها الزواحف (بما فيها الديناصورات)، لبرمائيات، الطيور، و لبزوليات. الطيتراپوضات تطورات من فرع ديال كائنات برمائية ؤلا "نص مائية" (كاتقدر تعيش ف لما و فوق لرض)، و أقرب جد مشتارك ديال الطيتروپوضات لي عايشة دابا تّوجد ف لبدية ديال لفترة لكاربونية، هادي علاين 350 مليون عام. بشكل عام، الطيتراپوضات تقدر تكون بانت أول مرة ديجا من لفترة الديڤونية هادي 397 مليون عام.

## السمية

كلمة طيتراپوض مركبة من طيترا- لي جات من ليونانية لبالية: τετρα لي كاتعني "ربعة"، و پووص ب ليونانية لبالية: πούς لي كاتعني "رجل".

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# أنطاركتيكا

أنطاركتيكا
**أنطاركتيكا** ؤلا **لقارة لجانوبية** هيّا قارة كاينة ف أقصى لجانوب د لأرض، جات ف لمنطقة لقطبية لجانوبية لي كاينة ف نّص لجانوبي د لأرض، تقريبا داخلة كاملة ف دّايرة لقطبية لجانوبية، ؤ ضاير بيها لموحيط لجانوبي. لمساحة ديالها 14.2 مليون كيلوميطر مربع، شي لي كيجعلها لخامسة ف تّرتيب د لقارات من حيت لمساحة، ؤ جوج مرات لمساحة ديال ؤسطراليا. 98% د أنطاركتيكا مغطية ب لجاليد لي كيوصل لغلض ديالو ف لموعدّال ل 1.9 كيلوميطر. ؤ هيّا أقل منطقة من حيت لعاداد د سّكان، لي كيوصل ل 5000 ف فصل صّيف ؤ 1000 ف شّتوة.

ف لموعدّال، أنطاركتيكا هيّا أبرد ؤ أنشف بلاصة ف لأرض، ؤ أكتر منطقة كيضربو فيها رّياح. ؤ أغلبية ديالها عيبارة علا صحرا قطبية، ب موعدّال ديال تّساقطات ماكيفوتش 200 ميليميتر ف لعام. أنطاركتيكا كاتحتاوي علا 70% د لمخزون ديال لما لعدب ف لعالام علا شكل جاليد، لي يلا داب كامل يقدر يطلّع لمستوى د لبحر ب 60 ميترو.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# طوبة

|  |  |
| --- | --- |
|  | **لمقال مقطوع من شجرة**، ما كايدي ليه تا شي مقال أخر، زيد ليان ديالو ف مقالات خرين. |

|  |
| --- |
| طوبة
 |
|  |
| **معلومات خرين** |
| رمز ديال ليونيكود | 🐀 |

**الطوبّة** (ب نّݣليزية: rat) حيوان كينتامي للرتبة ديال القوارض. بصفة عامة، كيتعتابر بلي الأصل ديالو كيرجع للهند و يمكن حتى دول خرى ديال الإقليم الهندوملاوي، ولكن التنقلات ديال الإنسان خلاتو يولي منتاشر اليوم ف ڭاع القارات ديال الكرة الأرضية.

كلمة "طوبة" سمية عامة لي مطلوقة على نواع مختالفين د قوارض، أغلبية ديالهوم (ولايني ماشي كاملين) مصنفين تحت لڭنس طوبّيات *Rattus*. كاينين نواع خرين مسمّين تاهوما "طوبّات" عند عامة الناس، ولاكين لعولاما مصنفينهوم تحت ڭناس خرين ديال لقوارض.

## مصادر

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |
# أمريكا الجنوبية

لأراضي ديال أمريكا لجنوبية

**أمريكا لجانوبية**، هي قارة جات فالنص لجنوبي ديال لأرض، و هي الطرف التحتاني ديال أميريكا. تايحدّها لمحيط لأطلسي من لغرب و الشمال، أمريكا الشمالية من الشمال، لمحيط لمهدّن من لغرب، و لبحر د لكاريبي من الشمال لغربي.

لمساحة د أمريكا لجنوبية هي تقريبا 17.8 مليون كلم مربع، و تيسكنو فيها تقريبا 424 مليون د الناس، مفرّقين على 12 بلاد. هي رابع أكبر قارة ف لمساحة (مورا آسيا و إفريقيا و أمريكا الشمالية)، و لخامسة من جيهت عدد السكان. لقارة فيها طبيعة منوعة بزاف ما بين لغابات و الصحاري و الجبال، و لأغلبية د الناس ساكنين على لبحر، إما ف الشرق ولا لغرب. أكتر اللغات اللي تيتهضرو هوما الصبليونية و لبرتغالية و لهولاندية، و اللغات لمحلية اللي كانو قبل ما يدخلو لأوروپيين لأميريكا.

## مصادر

|  |  |
| --- | --- |
|  | ويكيميديا كومنز عندا تصاور و معلومات على **أمريكا الجنوبية**. |

|  |
| --- |
|  هادي زريعة ديال مقالة خاصها تّوسع. تقدر تشارك ف لكتبة ديالها. |